stanford-oval/wikipedia huggingface dataset:
Marko Nikodijević

Marko Nikodijević (s. 4. tammikuuta 1980 Subotica, Serbian sosialistinen tasavalta, Jugoslavia) on serbialainen säveltäjä, joka on asunut Saksassa vuodesta 2003. Hän opiskeli Belgradissa sävellystä vuosina 1995–2003 Srđan Hofmanin ja Zoran Erićin johdolla. Hän sai lisäksi sävellysopetusta Marco Stroppalta Stuttgartissa vuosina 2003–05, ja Bernd Asmus opetti hänelle yksityisesti musiikin teoriaa vuosina 2008–09.
Nikodijević on saanut kolme palkintoa Internationale Gaudeamus Muziekweekin kilpailussa Amsterdamissa (2003, 2007, 2010), Brandenburgin biennaalin säveltäjäpalkinnon (2008) ja useita muita tunnustuksia. Hänen pääasiallinen kustantajansa on Internationale Musikverlage Hans Sikorski. Kamarimusiikilla on keskeinen osuus Nikodijevićin tuotannossa, mutta hän on säveltänyt lisäksi muun muassa teoksia sinfoniaorkesterille ja 6-kohtauksisen kamarioopperan Vivier – Ein Nachtprotokoll (2012–14).
Marantakasvit

| Marantakasvit |
| --- | --- |
 Mukulanukkumatti (Maranta bicolor)
Tieteellinen luokittelu
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Yksisirkkaiset Lilianae
Lahko::  Zingiberales
Heimo::  Marantakasvit Marantaceae  R.Br., nom. cons.
Katso myös
   Marantakasvit Wikispeciesissä   Marantakasvit Commonsissa 
Infobox OKNimi-testi OK: 
Marantakasvit (Marantaceae) on runsaat puoli tuhatta lajia käsittävä trooppinen kasviheimo yksisirkkaisten koppisiemenisten Zingiberales-lahkossa.
Tuntomerkit

Marantakasvit ovat usein rotevia, joskus varrellisia ruohoja, joiden lehdet ovat ruodillisia. Ruodin kärjessä on turvonnut kohta, ns. pulvinus, ja lehdet ovat umpituppisia. Kukat sijaitsevat parittain ja ovat usein vaatimattoman kokoisia ja epäsäännöllisiä, mutta toistensa peilikuvia. Teriö, hetiö ja vartalo ovat kasvaneet tyviltään yhteen. Kummassakin hedekiehkurassa on tavallisesti ainakin yksi joutohede; yksi on huppumainen (staminodium cucullatum) ja toinen enemmän tai vähemmän mehevä (staminodium callosum), fertiilissä heteenpuoliskossa on usein terämäinen lisäke. Sikiäimessä on toisinaan vain yksi fertiili emilehti. Vartalo käyristyy kehityksensä aikana, ja siitepöly karisee sen erittävälle alueelle pölyttäjien saataville. Emilehdessä on vain yksi siemenaihe pohjaistukassa. Hedelmä on tavallisesti kota, joskus marja.
Levinneisyys

Marantakasvit kasvavat tropiikissa, erityisesti Amerikassa; Australiasta ne puuttuvat.
Luokittelu

Heimossa on 31 sukua ja 550 lajia, joista lähes puolet (250 lajia) kuuluu sukuun maijakit (Goeppertia), joka on muodostettu vasta vuonna 2012 fylogeneettisten eli sukulaisuustutkimusten perusteella. Valtaosa maijojen (Calathea) suvun lajeista luetaan siihen, maijat kun ovat osoittautuneet polyfyleettiseksi ryhmäksi.
Luokittelu > Suvut

Perinteisesti heimon sukujen luettelo on näyttänyt seuraavalta:
Afrocalathea K.Schum.
Ataenidia Gagnep.
Calathea G.Mey. – maijat
Cominsia Hemsl.
Ctenanthe Eichler – raitamatit
Donax Lour.
Halopegia K.Schum.
Haumania J.Leonard
Hylaeanthe A.M.E.Jonker & Jonker
Hypselodelphys (K.Schum.) Milne-Redh.
Ischnosiphon Korn.
Koernickanthe L.Andersson
Maranta L. – nukkumatit
Marantochloa Brongn. ex Gris – käärelehdet
Megaphrynium Milne-Redh.
Monophrynium K.Schum.
Monophyllanthe K.Schum.
Monotagma K.Schum.
Myrosma L.f.
Phacelophrynium K.Schum.
Phrynium Willd.
Pleiostachya K.Schum.
Sanblasia L.Andersson
Saranthe (Regel & Korn.) Eichler
Sarcophrynium K.Schum.
Schumannianthus Gagnep.
Stachyphrynium K.Schum.
Stromanthe Sond. – nukkuleenat
Thalia L.
Thaumatococcus Benth.
Thymocarpus Nicolson, Steyerm. & Sivad.
Trachyphrynium Benth.
Kuvia

Kirjomaija (Calathea bachemiana)
Nukkaraitamatin (Ctenanthe burle-marxii) 'Amagris'-lajike.
Donax canniformis
Goeppertia brasiliensis
Ischnosiphon gracilis
Monotagma plurispicatum
Phrynium capitatum
Schumannianthus dichotomus
Thalia dealbata
Aiheesta muualla

Suomen Lajitietokeskus: Marantaceae
Levinneisyyskartta: http://www.mobot.org/mobot/research/apweb/maps/Marantaceae.gif
Marko Nikula

Marko Nikula (s. 30. toukokuuta 1992) on suomalainen pesäpalloilija, joka edustaa Pattijoen Urheilijoita. Superpesiksen runkosarjassa Nikula on pelannut 34 ottelua, joissa on lyönyt kymmenen ja tuonut kaksi juoksua. Kärkilyöntipisteitä hän on kerännyt pelaamissaan runkosarjan otteluissa 36. Superpesiksen pudotuspeleissä Nikula on pelannut kaksi ottelua.
Saavutukset > Pelaajana

2 SM-pronssia: 2011, 2012
Maicon Pereira Roque

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Maicon Pereira Roque
Syntymäaika: 14. syyskuuta 1988 (ikä 36)
Syntymäpaikka: São Paulo, Brasilia
Pelipaikka: keskuspuolustaja
Pituus: 191 senttimetriä
Seura
Seura: São Paulo
Pelinumero: 27
Junioriseurat
2006–2007: Cruzeiro
Seurat
| Vuodet | Seura | O | (M) |
| 2008 | Cabofriense | 0 | (0) |
| 2008–2009 | Nacional | 28 | (0) |
| 2009– | Porto | 116 | (11) |
| 2016– | → São Paulo (laina) | 0 | (0) |
 Seurajoukkueuran tilastot kattavat vain kansalliset sarjat, päivitetty 27. helmikuuta 2016.
Maicon Pereira Roque, yleensä vain Maicon (s. 14. syyskuuta 1988 São Paulo, Brasilia) on brasilialainen jalkapalloilija. Hän edustaa brasilialaista São Pauloa ja on pelipaikaltaan keskuspuolustaja.
Seurajoukkueura

Maicon aloitti ammattilaisuransa Cruzeirosta, josta hän siirtyi vuoden 2008 tammikuussa Cabofrienseen.
Kaudeksi 2008–2009 hän siirtyi portugalilaisseura Nacionaliin. Hän vakiinnutti nopeasti paikkansa joukkueen avauskokoonpanossa ja kuului läpi kauden sen luottopelaajistoon. Joukkue sijoittui kauden päätteeksi neljänneksi ja pääsi täten karsimaan paikasta seuraavan kauden 2009–2010 Eurooppa-liigaan.
4. kesäkuuta 2009 Maicon teki viisivuotisen sopimuksen portugalilaisjätti Porton kanssa.
Aiheesta muualla

Maiconin esittely ja tilastot Zerozero.com-sivustolla (englanniksi)
Markus Jämsen

Markus Jämsen
Markus Jämsen on suomalainen muusikko, joka soittaa kitaraa yhtyeessä ja Rautakello. Jämsen soitti kitaraa Swallow the Sun -yhtyeessä vuodesta 2001 vuoteen 2018.
Diskografia > Swallow The Sun

The Morning Never Came (2003)
Ghosts of Loss (2005)
Hope (2007)
New Moon (2009)
Emerald Forest and the Blackbird (2012)
Songs from the North I, II & III (2015)
Diskografia > Rautakello

1. (2003)
Aiheesta muualla

Swallow the Sunin virallinen sivusto
Rautakellon virallinen sivusto (Arkistoitu – Internet Archive)
Markus Jämsen Meteli.netissä
Markus Jämsen Encyclopaedia Metallumissa (englanniksi)
Markus Jokinen

| Markus Jokinen> Henkilötiedot |
| --- | --- |
Syntynyt: 13. syyskuuta 1988 (ikä 36) Kuorevesi, Suomi
Kansalaisuus:   Suomi
Jääkiekkoilija
Lempinimi:  Mare, Kuoreveden Kurittaja
Pelipaikka:  vasen laitahyökkääjä
Maila:  vasen
Pituus:  184 cm
Paino:  91 kg
Seura
Seura:  KOOVEE II
Sarja:  II-divisioona
Pelinumero:  6
Pelaajaura
Pääsarjaura:  2015–
Aik. seurat:  Kiekko-Sudet (II-div.) KOOVEE (S-S) LeKi (Mestis) Ilves (SML) KeuPa HT (Mestis) JYP (SML) KooKoo (SML)
Markus Jokinen (s. 13. syyskuuta 1988 Kuorevesi) on suomalainen jääkiekkoilija, joka pelaa II-divisioonaa KOOVEE:n kakkosjoukkueessa. Hän on pelipaikaltaan vasen laitahyökkääjä. Jokinen on pelannut urallaan aiemmin SM-liigaa Tampereen Ilveksessä, JYPissä ja KooKoossa yhteensä 182 runkosarjaottelua tehopistein 18+24=42 ja kolme playoff-ottelua tehden yhden maalin. Suurimman osan urastaan hän on viettänyt kuitenkin alemmissa sarjoissa. Kaudella 2017–2018 Jokinen toimi KeuPa HT:n Mestis-joukkueen kapteenina ja johdatti joukkueensa Mestiksen-mestaruuteen. Hänet palkittiin sarjan parhaana hyökkääjänä Mika Helkearo -palkinnolla. Jokinen on voittanut myös kaksi kertaa pistepörssin sarjatasoa alempana Suomi-sarjassa. Jokinen on yleisesti tunnettu pelityyliltään työteliäänä kahden suunnan hyökkääjänä, joka on tehnyt varsinkin alemmilla sarjatasoilla myös hyvin pisteitä.
Muuta

| Mitalit> Maa:   Suomi.Miesten rullakiekko.MM-kilpailut  | Mitalit> Maa:   Suomi.Miesten rullakiekko.MM-kilpailut  | Mitalit> Maa:   Suomi.Miesten rullakiekko.MM-kilpailut  | Maa:   Suomi> Miesten rullakiekko. |
| --- | --- | --- | --- |
|  Kultaa | Tšekki 2014 | rullakiekko |  |
|  Hopeaa | Suomi 2015 | rullakiekko |  |
|  Pronssia | Saksa 2012 | rullakiekko |  |
Jokinen pelaa myös rullakiekkoa ja hän edustaa Rullakiekon SM-liigaseura Koovee Rollersia. Hän on aiemmin pelannut myös Näätä Rollersissa. Jokinen on saavuttanut rullakiekon SM-kultaa vuosina 2011 ja 2018  sekä hopeaa vuosina 2012, 2013, 2014 ja 2015.  Hänet on valittu rullakiekon SM-liigan pudotuspelien parhaaksi pelaajaksi vuonna 2011. Jokinen on ollut mukana myös Suomen rullakiekkomaajoukkueessa ja oli voittamassa MM-pronssia vuonna 2012, maailmanmestaruutta vuonna 2014 sekä MM-hopeaa vuonna 2015. Hänet on valittu vuoden rullakiekkoilijaksi vuonna 2014.
Jokinen opiskelee Jyväskylän yliopiston liikuntatieteellisessä tiedekunnassa.
Maria Walewska

Maria Walewska, François Gérardin maalaama muotokuva.
Maria Walewska (o.s. Łączyńska; 7. joulukuuta 1786 Brodno, Puola – 11. joulukuuta 1817 Pariisi, Ranska) oli puolalainen kreivitär ja Ranskan keisari Napoleonin rakastajatar. Hänen on arveltu yrittäneen taivutella Napoleonia palauttamaan Puolan itsenäisyys ja mahdollisesti vaikuttaneen Napoleonin päätökseen perustaa Varsovan herttuakunta vuonna 1807.
Populaarikulttuurissa

Greta Garbo näyttelee Walewskaa elokuvassa Kreivitär Walewska (1937).
Aiheesta muualla

Kuvia tai muita tiedostoja aiheesta Maria Walewska Wikimedia Commonsissa
Margit Niininen

Margit Niinisen pidätyskuva vuodelta 1927.
Helene Margaretha (Margit) Törnudd (o.s. Niininen; 18. tammikuuta 1905 Turku –  14. tammikuuta 1993 Helsinki) oli Helsingin lastenhuoltotoimiston toimistopäällikkö, filosofian tohtori ja ruotsinkielinen kirjailija.
Elämänvaiheet

Törnuddin kasvattivanhemmat olivat kirjanpitäjä Johan Robert Niininen ja Alexandra Grönmark. Hän valmistui ylioppilaaksi 1923 ja filosofian kandidaatiksi 1930. Törnudd oli Helsingin kaupungin palveluksessa lastensuojelutyössä vuodesta 1939 alkaen. Hän väitteli filosofian tohtoriksi vuonna 1956. Väitöskirja käsitteli Helsingin lastensuojelulautakunnan huostaanottamien lasten huostaanottojen syitä, hoitomuotoja ja sekä lasten tulevaa sosiaalista selviytymistä. Törnudd jäi eläkkeelle lastenhuoltotoimiston toimistopäällikön tehtävästä vuonna 1968. Hän käytti lastensuojelutyössä saamiaan kokemuksia pohjana novellikokoelmissa Ensamma ansikten (1942)  ja Sin egen verklighet (1949).
Niininen avioitui vuonna 1930 filosofian maisteri Allan Törnuddin (1889–1961) kanssa. Politiikan tutkija ja diplomaatti Klaus Törnudd (s. 1931) ja valtiotieteilijä Patrik Törnudd (1935–2015) ovat heidän lapsiaan.
Niininen istui yli kaksi vuotta vankilassa 1920-luvun lopussa. Hän ampui miehen Turun Vartiovuorenmäellä vuonna 1927, ja hänet tuomittiin syylliseksi alentuneesti syyntakeisena tehtyyn tahalliseen tappoon.
Teokset > Nimellä Margit Niininen

Bakom gallret: Skisser. Bonnier, Stockholm 1930, 3. uppl. 1931.
Sökare och syndare. Schildt, Helsingfors 1931.
Tora Markman och hennes syster: Roman. Bonnier, Stockholm 1936, 2. uppl. 1937.
Ensamma ansikten: Noveller. Schildt, Helsingfors 1942.
Huset med den gröna gardinen. Schildt, Helsingfors 1944.
Laitakaupungin talo. Smia, Helsinki 1945.
Sin egen verklighet: Noveller. Schildt, Helsingfors 1949.
Teokset > Nimellä Margit Törnudd

Värnlösa barn i samhällets vård: En undersökning rörande värnlösa barn som omhändertagits för varaktig samhällsvård av Helsingfors stads barnskyddsnämd. Diss. Helsingfors universitet, Helsingfors 1956.
Palkinnot

Granbergin palkinto 1937
Matija Ban

| Matija Ban |
| --- | --- |
 Matija Ban
Henkilötiedot
Syntynyt: 1818 Ragusa
Kuollut: 1903 (84–85 vuotta) Wien, Itävalta
Ammatti:  kirjailija
Aiheesta muualla
Löydä lisää kirjailijoitaKirjallisuuden teemasivulta
Matija Ban (1818 Ragusa − 1903 Wien, Itävalta) oli dalmatialais-serbialainen runoilija. Hän kirjoitti useita huomattavia historiallisia draamoja, kuten Mejrima eli bosnialaiset, Jan Hus ja Ruhtinas Nikolaus Zrinji.
Ban työskenteli ensin ranskan- ja italianopettajana lyseossa Konstantinopolissa ja sitten ruhtinas Aleksanteri Karađorđevićin lasten kotiopettajana Belgradissa. Hän oli hyvin kiinnostunut politiikasta ja intoili serbien ja kroaattien yhteistyöstä turkkilaisia, unkarilaisia ja saksalaisia vastaan ja sai paljon poliittisia tehtäviä Serbian hallitukselta. Hän sai Serbian kansalliskokouksen eli skupštinan päätöksellä 1868 pienen eläkkeen. Isänmaallisena runoilijana hän otti osittain oppia kansantarinoista, osittain suuntautui italialaiseen tyyliin, etenkin Vittorio Alfierin ja Alessandro Manzonin jalanjäljissä, ja italiaksi hän kirjoittikin. Näytelmissä hän yritti, joskin huonolla menestyksellä, ottaa mallia Shakespearesta, ja hänen monet historiallis-romanttiset näytelmänsä, kuten Vanda (puolalainen aihe), Jan Hus (tšekkiläinen), Tsaari Lazar (serbialainen), Mejrima (bosnialainen) ja Marojica Kaboga (ragusalainen).
Erilaisten poliittisten ja pedagogisten kirjoitusten lisäksi hän julkaisi 1849–1853 Ragusassa kirjallista aikakauslehteä Dubrovnikia.
Aiheesta muualla

Kuvia tai muita tiedostoja aiheesta Matija Ban Wikimedia Commonsissa
Mauriala

Mauriala on kylä Huittisissa Satakunnan maakunnassa. Korkeakoski on Maurialan naapurikylä. Maurialassa sijaitsee teollisuusalue.
Macintosh LC

Macintosh LC poiki kokonaisen LC-tietokonemalliston.
Macintosh LC on Apple Computerin 15. lokakuuta 1990 julkaisema tietokone, joka oli ensimmäinen edullisen LC-sarjan malli. Laite suunniteltiin edulliseksi ja sen ominaisuuksissa tehtiin kompromisseja halvemman hinnan mahdollistamiseksi. LC:tä myytiin ensimmäisen vuoden aikana 500 000 kappaletta ja projekti synnytti kokonaisen edullisten tietokoneiden sarjan. LC:n tuotanto lakkautettiin 23. maaliskuuta 1992 Macintosh LC II:n tullessa markkinoille.
Laitteisto

Macintosh LC käytti ikääntyneitä ratkaisuja. Koneessa ei ollut NuBus-väylää ja se käytti vanhempaa Motorola 68020 -suoritinta. Kevyempi näytönohjain mahdollisti 8-bittisen RGB-näytön vain 584 x 384 pikselin resoluutiolla. Monet kolmannen osapuolen Macintosh-sovellukset vaativat kuitenkin resoluutioksi vähintään 640 x 480. Emolevyn 16-bittinen väylä hidasti komponenttien viestintää ja kokonaisvaltainen suorituskyky jäi vaatimattomaksi.
Edullisen hinnan lisäksi LC:n etuna oli päivitysmahdollisuus Processor Direct Slot -liitännän avulla. Myös näytönohjaimen muistin saattoi päivittää, jolloin 640x480 resoluutio saavutettiin.
Tekniset tiedot

16 MHz:n Motorola 68020 -suoritin, 68881-liukulukusuoritin lisättävissä PDS-väylän avulla
2 Mt:n keskusmuisti, päivitettävissä 10 Mt:n saakka (100 ns 30-pin SIMM)
Liitännät: 1 x ADB, 1 x SCSI, 2 x sarjaportti
Käyttöjärjestelmä System 6.0.7 – 7.5.5
Aiheesta muualla

LC Apple-History.comissa
LC:n tekniset tiedot Everymac.comissa
Apple Macintosh
| --- | --- |
Compact Macintosh (Classic):   Macintosh 128K  Macintosh 512K  Macintosh 512Ke  Macintosh Plus  Macintosh SE SE FDHD  Macintosh SE/30  Macintosh Classic  Macintosh Classic II  Macintosh Color Classic  Macintosh Color Classic II 
II:   Macintosh II  Macintosh IIx  Macintosh IIcx  Macintosh IIci  Macintosh IIfx  Macintosh IIsi  Macintosh IIvi  Macintosh IIvx 
LC:   Macintosh LC  Macintosh LC II  Macintosh LC III  Macintosh LC III+  Macintosh LC 475  Macintosh LC 520  Macintosh LC 550  Macintosh LC 575  Macintosh LC 580  Macintosh LC 630 
Centris/Quadra:   Centris 610  Centris 650  Centris 660AV  Quadra 605  Quadra 610  Quadra 630  Quadra 650  Quadra 660AV  Quadra 700  Quadra 800  Quadra 840AV  Quadra 900  Quadra 950 
Power Macintosh:   Power Macintosh 4400  Power Macintosh 5200 LC  Power Macintosh 5260 LC  Power Macintosh 5400  Power Macintosh 5500  Power Macintosh 6100  Power Macintosh 6200  Power Macintosh 6300  Power Macintosh 6400  Power Macintosh 6500  Power Macintosh 7100  Power Macintosh 7200  Power Macintosh 7300  Power Macintosh 7500  Power Macintosh 7600  Power Macintosh 8100  Power Macintosh 8200  Power Macintosh 8500  Power Macintosh 8600  Power Macintosh 9500  Power Macintosh 9600  Power Macintosh G3  Power Macintosh G4 Cube  Power Macintosh G4  Power Macintosh G5 
Muut mallit:   XL  Portable  Performa  TV  Twentieth Anniversary Macintosh  iMac  eMac  Mac mini  Mac Pro 
Kannettavat:   PowerBook PowerBook 100  iBook  MacBook  MacBook Air  MacBook Pro 
Palvelimet:   Apple Network Server  Apple Workgroup Server Workgroup Server 9150  Xserve 
Muuta:  Luettelo Macintosh-malleista
Käyttöjärjestelmät:   Mac OS  macOS
Maurice Bardèche

Maurice Bardèchen ja hänen vaimonsa hautakivi
Maurice Bardèche (1. lokakuuta 1907 Dun-sur-Auron – 30. heinäkuuta 1998 Canet-en-Roussillon) oli ranskalainen kirjallisuuskriitikko, äärioikeistolainen kirjailija ja holokaustin kiistäjä. Hän määritteli itsensä fasistiksi, ja myöhemmin häneen on viitattu uusfasismin edustajana.
Bardèche opiskeli École normale supérieuressa ja sai tohtorin arvon kirjallisuuden tutkimuksessa. Kirjallisuuskriitikkona hän erikoistui 1800-luvun kirjailijoihin. Hän myös kirjoitti elämäkertakirjallisuutta. Bardèche oli helmikuussa 1945 teloitetun Robert Brasillachin lanko ja ystävä. Kaksikko teki yhteistyötä lehdessä, jonka taustalla oli tasavaltalaisuuden vastainen, antisemitistinen ja kansalliskonservatiivinen Ranskalainen toiminta -liike. Toisen maailmansodan jälkeen Bardèche sai huomiota fasistisen ajattelun puolestapuhujana. Hänen pamflettinsa Nuremberg ou la Terre promise (1948) on usein nimetty ensimmäiseksi teokseksi, jossa holokausti kiistetään. Kirja herätti voimakkaita reaktioita Ranskassa ja johti yli viisi vuotta kestäneeseen oikeusprosessiin. Bardèche puolusti fasismia myös julkaisuissaan Lettre à François Mauriac (1947) ja L'oeuf de Christophe Colomb (1951). Vuonna 1952 hän perusti lehden Défense de l'Occident, jossa hän pyrki luomaan yhteyden perinteisen fasismin ja uusfasististen liikkeiden välille.
Bardèche vastusti kapitalismia, liberalismia ja kommunismia. Hän kannatti kolmatta positiota, joka hylkää näihin pohjautuvat yhteiskuntamallit ja tavoittelee liberaalin demokratian korvaamista autoritaarisella järjestelmällä. Bardèche puolusti kirjoituksissaan Adolf Hitlerin ja Schutzstaffelin toimintaa. Hän omaksui ajatteluunsa vaikutteita Robert Brasillachin lisäksi muun muassa Pierre Drieu La Rochellelta. Bardèchen jälkeen Ranskassa nousivat esiin holokaustin kiistäjinä Paul Rassinier ja Robert Faurisson.
Macintosh IIvx

Macintosh IIvx
Macintosh IIvx oli Apple Computerin 19. lokakuuta 1992 julkaisema, Macintosh II -malliin perustunut tietokone. Macintosh IIvx oli ensimmäinen Applen tietokone, jossa oli metallikuorinen kotelo ja valinnainen, sisäinen CD-ROM-asema. Laitteesta julkaistiin myös edullisempi versio Macintosh IIvi, joka oli suorituskyvyltään vaatimattomampi eikä sisältänyt liukulukuprosessoria. Macintosh IIvi:stä julkaistiin myös Performa-malleja. Edullisesta LC-emolevystä johtuen Macintosh IIvx:n arkkitehtuuri ei pystynyt käyttämään hyväkseen nopeaa, 32 MHz:n suoritinta. Vanha 25 MHz:n Macintosh IIci pärjäsi IIvx:n rinnalla hyvin, suoriutuen joistain tehtävistä nopeamminkin. Macintosh IIvx:n tuotanto lopetettiin 21. lokakuuta 1993.
Tekniset tiedot

32 MHz:n Motorola 68030 -suoritin
32 MHz:n Motorola 68882 -liukulukuprosessori
4 Mt:n  keskusmuisti, laajennettavissa 68 Mt:hen saakka (80 ns 30-pin SIMM)
40, 80, 160 tai 400 Mt:n kiintolevy (SCSI)
kolme NuBus-liitäntää
PDS-laajennuspaikka
lisävarusteena kaksinopeuksinen CD-ROM-asema
käyttöjärjestelmä System 7.1 – System 7.6.1
Kehitys

Macintosh IIvx -projektin tavoite oli rakentaa ensimmäinen Macintosh, jossa olisi sisäinen CD-ROM-asema. Applen toimitusjohtajan John Sculleyn vuodettua tietoja optisen aseman sisältävän tietokoneen kehittämisestä MacWorld-konferenssissa Tokiossa projektin aikataulua kiristettiin. Tavoittaakseen markkinoiden paineet komponenttien valinnassa tehtiin kompromisseja. Suurin vaikutus lopullisen tuotteen huonoon menestykseen oli laitteen 16 MHz:n väylällä toimiva emolevy, joka ei pysynyt 32 MHz:n 32-bittisellä väylällä varustetun suorittimen vauhdissa. Sarjaportin maksiminopeudeksi rajoitettiin 57,6 kbit/s, mikä vaikutti etenkin MIDI-laitteiden toimintaan.
Neljän kuukauden kuluttua Macintosh IIvx:n tultua markkinoille tehokkaampi ja halvempi Centris 650 julkaistiin. Macintosh IIvx:n saattoi päivittää Centris 650:ksi komponenttipäivityksellä.
Aiheesta muualla

Macintosh IIvx:n suorituskykytaulukkoja (Arkistoitu – Internet Archive), Mac Speed Zone (englanniksi)
Apple Macintosh
| --- | --- |
Compact Macintosh (Classic):   Macintosh 128K  Macintosh 512K  Macintosh 512Ke  Macintosh Plus  Macintosh SE SE FDHD  Macintosh SE/30  Macintosh Classic  Macintosh Classic II  Macintosh Color Classic  Macintosh Color Classic II 
II:   Macintosh II  Macintosh IIx  Macintosh IIcx  Macintosh IIci  Macintosh IIfx  Macintosh IIsi  Macintosh IIvi  Macintosh IIvx 
LC:   Macintosh LC  Macintosh LC II  Macintosh LC III  Macintosh LC III+  Macintosh LC 475  Macintosh LC 520  Macintosh LC 550  Macintosh LC 575  Macintosh LC 580  Macintosh LC 630 
Centris/Quadra:   Centris 610  Centris 650  Centris 660AV  Quadra 605  Quadra 610  Quadra 630  Quadra 650  Quadra 660AV  Quadra 700  Quadra 800  Quadra 840AV  Quadra 900  Quadra 950 
Power Macintosh:   Power Macintosh 4400  Power Macintosh 5200 LC  Power Macintosh 5260 LC  Power Macintosh 5400  Power Macintosh 5500  Power Macintosh 6100  Power Macintosh 6200  Power Macintosh 6300  Power Macintosh 6400  Power Macintosh 6500  Power Macintosh 7100  Power Macintosh 7200  Power Macintosh 7300  Power Macintosh 7500  Power Macintosh 7600  Power Macintosh 8100  Power Macintosh 8200  Power Macintosh 8500  Power Macintosh 8600  Power Macintosh 9500  Power Macintosh 9600  Power Macintosh G3  Power Macintosh G4 Cube  Power Macintosh G4  Power Macintosh G5 
Muut mallit:   XL  Portable  Performa  TV  Twentieth Anniversary Macintosh  iMac  eMac  Mac mini  Mac Pro 
Kannettavat:   PowerBook PowerBook 100  iBook  MacBook  MacBook Air  MacBook Pro 
Palvelimet:   Apple Network Server  Apple Workgroup Server Workgroup Server 9150  Xserve 
Muuta:  Luettelo Macintosh-malleista
Käyttöjärjestelmät:   Mac OS  macOS
MGMT (albumi)

| MGMT MGMT |
| --- | --- | --- |

Studioalbumin tiedot
 Äänitetty : helmikuu 2012 – maaliskuu 2013
 Julkaistu: 17. syyskuuta 2013
 Formaatti: CD, vinyyli, digitaalinen lataus, suoratoisto
 Tuottaja(t): MGMT Dave Fridmann
 Tyylilaji: indie rock, psykedeelinen rock, psykedeelinen pop
 Kesto: 44.10
 Levy-yhtiö: Columbia
Listasijoitukset
  Yhdysvallat: 14.  Sveitsi: 15.  Britannia 45.
MGMT:n muut julkaisut
| Congratulations 2010 | MGMT 2013 | Little Dark Age 2018 |
Singlet albumilta MGMT
 ”Alien Days” Julkaistu: 20. huhtikuuta 2013  ”Your Life Is a Lie” Julkaistu: 6. elokuuta 2013
MGMT on yhdysvaltalaisen rockyhtye MGMT:n kolmas studioalbumi, joka julkaistiin syyskuussa 2013. Albumi ylsi parhaimmillaan kotimaassaan Yhdysvalloissa Billboard 200-listan sijalle 14. MGMT:lta julkaistiin singlenä kappaleet ”Alien Days” ja ”Your Life Is a Lie”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Alien Days | 5.09 |  |  |  |  |  |  |  |
| 2. | Cool Song No. 2 | 4.01 |  |  |  |  |  |  |  |
| 3. | Mystery Disease | 4.08 |  |  |  |  |  |  |  |
| 4. | Introspection | 4.22 |  |  |  |  |  |  |  |
| 5. | Your Life Is a Lie | 2.06 |  |  |  |  |  |  |  |
| 6. | A Good Sadness | 4.48 |  |  |  |  |  |  |  |
| 7. | Astro-Mancy | 5.11 |  |  |  |  |  |  |  |
| 8. | I Love You Too, Death | 5.50 |  |  |  |  |  |  |  |
| 9. | Plenty of Girls in the Sea | 3.04 |  |  |  |  |  |  |  |
| 10. | An Orphan of Fortune | 5.31 |  |  |  |  |  |  |  |
| 11. | A Good Sadness (μ-Ziq Remix) (Japanin bonuskappale)  | 5.02 |  |  |  |  |  |  |  |
|  |  | 44.10 |  |  |  |  |  |  |  |
Arvostelut

The Guardian:
Pitchfork: 6.2/10
Rolling Stone:
Soundi: